# kêr
## Brezhoneg
### Etimologiezh

    Eus caer en henvrezhoneg.
    Tostaat ouzh caer e kembraeg.

### Anv-kadarn

kêr /ˈkɛːr/ benel (liester : kêrioù)
* Kêr, metoù douaroniel ha kevredigezhel, anezhañ un tolpad bras a savadurioù, ma labour an darn vuiañ eus an annezidi anezhañ e micherioù ar c'henwerzh, ar greanterezh, pe er velestradurezh.
** e kêr, e kêr Lannuon :
** Klevet am oa lavaret e oas deut e kêr. — (Erwan ar Moal, An “Hini Goz” o vont da denna he foltred, Editions FEIZ HA BREIZ, 1913, p. 5.)
** Un hanter-c'hoar d'am zad a oa neuze leanez Sant Visant a Baol e kêr Denain, [...]. — (Jarl Priel, Va Zammig Buhez, Al Liamm, 1954, p. 36.)
** Kement a rejont koulskoude ma'c'h arrujont bev ha yac'h en kêr Lannuon. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 7.)
** Pa oa ur bern arc'hant, e-keit-se, o c'hortoz dindan douar Kêr Londrez ! — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 82.)
** Ar gêr-mañ, ar gêr-se; ar gêr vras
** Jilig. – Mat ! mar kirit, me 'roio an dourn d'eoc'h evit an dra-ze ! Anaout a ran ar gear-man kouls ha va fater. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 10.)
** Eno edo Keriz gwechall goz, Iz ar gêr villiget abalamour d'he fec'hedou mezus. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 40.)
** War e droad e kerzhas d'ar gêr bell-se, [...]. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 8.)
** Ur gêr, ur gêr vras, ur gêr vihan
** Evel-se, ar seizved de, da zerr-noz, e tigouezjont en eun tammik kêr vihan. — (Erwan ar Moal, Pipi Gonto, Kemper, 1925, p. 26.)
* dirak un anv kêr
** hep kemmadur (skouerioù roet gant SYBM Le Gléau): Kêr Kastell, Kêr Gwengamp, Kêr Gwened
** gant kemmadur : kêr Vrest
* tud kêr
II Ar gêr: an ti ma emañ an den o chom
* kaout kêr: kaout ti
** N'en deus kêr ebet 'met ar maez. — (Jules Gros, Le trésor du breton parlé Deuxième Partie, 1970, p. 250.)
** Trist e vije da jeu ma n'az pije kêr ebet, — (Jules Gros, Le trésor du breton parlé Deuxième Partie, 1970, p. 223.)
* Ober e gêr : bezañ o chom.
** Amañ e rae e gêr. — (Jules Gros, Le trésor du breton parlé Deuxième Partie, 1970, p. 250.)
* bezañ er gêr (en e gêr, en he c'hêr)
* mont d'ar gêr (d'e gêr, d'ho kêr)
III kêriadenn
** [...] ; rak Kerunkun a zo ur gêr vras, gant dek familh gaer o vevañ enni diwar ar mengleuzioù mein-glas ; [...]. — (Jakez Riou, Geotenn ar Werc'hez ha danevelloù all, Al Liamm, 1957, p. 89.)
IV tiegezh, atant

#### Stummoù all

* Ꝃ (berradenn)

#### Deveradoù

* digêriañ
* kêrel
* kêriad
* kêriañ
* kêriadenn
* kêriek
* kêrius
* rakkêr

#### Gerioù kevrennek

* kêraozañ
* kêr-benn
* kêrreizh
* kêrreizhañ
* kêr-gloz
* kêr gouronkañ
* kêr-vamm
* kuzul-kêr
* leurgêr
* mammgêr
* pennkêr
* ti-kêr
* tud kêr

#### Troioù-lavar

* d'ar gêr
* dre gêr
* e kêr
* er gêr
* bezañ er gêr (en e gêr, en he c'hêr)
* kaout kêr : kaout un ti
* kleñved ar gêr
* mont a gêr da gêr
* mont d'ar gêr (d'e gêr, d'ho kêr)
* mont pell diouzh ar gêr da wriat.
* ober e gêr
* pell diouzh ar gêr
** mont pell diouzh ar gêr da wriat.
* tost da gêr

#### Krennlavarioù

* An hini a ya da foar Vikael a lez e verenn e kêr. — (Jules Gros, Le trésor du breton parlé Troisième Partie, 1974, p. 323.)

#### Troidigezhioù

* kembraeg : tref benel , tre benel ; dinas benel
* alamaneg : Stadt benel
* esperanteg : urbo
* galleg : ville benel
* italianeg : città
* nederlandeg : stad
* saozneg : town ; city
* skoseg : baile